2018.11.29.

Külsővat Község Önkormányzata

Sajtóközlemény

**Közös Fenntartású Nemesszalóki Napköziotthonos Óvoda Külsővati Tagóvodája épületének energetikai korszerűsítése**

**Megújult az óvoda Külsővaton!**

Külsővat Község Önkormányzata 2016. júniusában nyújtott be támogatási kérelmet a közös fenntartásban álló óvoda külsővati tagóvodája épületének komplex, energetikai célú felújítására. A pályázat 2017 májusában támogatásban részesült. A részletes műszaki dokumentumok elkészültét követően az önkormányzat lefolytatta a közbeszerzési eljárás lefolytatást követően 2018.10.31-ig sikeresen megvalósult az építési beruházás. Majd ezt követően sor került az energetikai auditra, illetve az épületet használók képzésére is.

A beruházással a településvezetés egy régi terve valósult meg, melynek keretében a külső határoló szerkezetek (homlokzat és nyílászárók) megújultak, fűtéskorszerűsítés és világításkorszerűsítés történt, valamint napelemes rendszer került az épületre. Mindezek eredményeként a korábbi HH, azaz gyenge energetikai besorolás alá tartozó épület BB, azaz közel nulla besorolásúvá vált.

A Magyar Állam és az Európai Unió által nyújtott támogatás mértéke összesen 68 449 226 Ft.

Köszönjük a Magyar Állam és az Európai Unió támogatását.